Campora San Giovanni

Campora San Giovanni (Campura San Giuvanni o Campura Santu Janni, dins l' vièle écrivure dech dialecte camporais) ch'est eune frazione (hamiau o wartier) del conmune d'Amantea dins l' provinche Cosenza, à coté del provinche Catanzaro in Calabre (Italie).

S' populacion est d' 7 340 gins.

 Jografie 
Campora est situè dseur ch' litoral del mèr Tyrrhénienne. A s'est dév’lopée à partir des innées 1950 dseur un ptit platiau qui domine l' plage. Chés colines à chés alintours sont ésploétées pour l' produccion d’ vin pi d'ole d' bone qualité. Edpus chole coline, in put observer ch’ golfe d’Lamezia Terme pi pèr timps clair, ch’ volcan Stromboli aveuc sin panache ed feumée. Edpus ch' port d'Campora, in attint rapidemint chés iles Éoliennes.

 Climat   

 Écononmie 
L’écononmie d'Campora San Giovanni erpose princhipalemint dseur l’agricultchure pi ch’ tourisme. Edpus l' mitan dech XXe sièke, l' cultchure ed l’eugnon rouche d' Tropea s’est dév’lopée pi chti-chi est, innui, apprécié dins toute l’Italie. Ch’ produit est égalemint esporté aveuc russite pi cha o contribué à donner eune impulsion sinificative à l’écononmie locale.

Chés activités conmerchiales sont fachilitées pèr eune bone posicion jografique qui permet à Campora San Giovanni d' bénéficier d’un sistème inviabe d' voés ed conmunicacion : ch’ kmin d'fer, l' route nacionale SS 18, l'autoroute A2 qui érlie Salerne à Reggio d' Calabre pi l’éroport d' Lamezia Terme, pré d’ichi à seulemint 25 km.

Edpus 1985, Campora San Giovanni est eune destinacion touristique connue qui propose des infrastructchures propes à satisfoaire chés besoins d'chole industrie : villache touristique, agrandissemint d' plages privées, créachon dech port in 2003 dsous l'égide del région pi del conmune d'Amantea.

 Monumints 
Conme l' populacion est d'inviron 7 000 gins, eune novèle église o té construite.

Eune tour à chés diminsions respectabes datant dech XIVe sièke est l’unique construccion d'intérét historique. Chele partie supérieure del tour est ornée d' corbioes in couronne. Eune tour conme o, al o pour nom U Turriune in dialecte local.

Ech port (2002) pi l' piazza San Francesco da Paola (2003) sont des réalisacions récintes. Chele piazza porte ch' nom dech saint qui est fièté l' 3 ed sectimbe. À l’occasion d'chole fiète qui rassimbe gramint d’ fidèles éd tous chés invirons, i s' déroule eune procession ach cours d’ elqueule l'estatue dech saint est portée dseur chés épaules, tout-et-oute d’ chés rues dech bourq.

Catégorie:Calabre Catégorie:Italie